ມີ 5 ຄົນເສຍຊີວິດ ໃນການປະທ້ວງຢູ່ອັຟການິສຖານ
ມີ 5 ຄົນເສຍຊີວິດ ຢູ່ອັຟການິສຖານ ໃນການປະທ້ວງ ຕໍ່ຕ້ານການຈູດຄຳພິກູຣ່ານ
ເຈົ້າໜ້າທີ່ຂອງອົງການເນໂຕ້ ໃນອັຟການິສຖານ ກ່າວວ່າ ພວກກະບົດທີ່ນຸ່ງເຄື່ອງເປັນແມ່ຍິງໄດ້ໂຈມຕີຄ້າຍທະຫານ ແຫ່ງນຶ່ງຂອງກຳລັງປະສົມ ທີ່ນະຄອນຫຼວງກາບູລ ຂະນະ ທີ່ການປະທ້ວງຢ່າງຮຸນແຮງຕໍ່ຕ້ານການຈູດພະຄຳພີກູຣ່ານ ໃນສະຫະລັດ ໄດ້ລາມໄປສູ່ເຂດພາກໃຕ້ຂອງປະເທດ ອົງການເນໂຕ້ກ່າວວ່າ ມີພວກກະບົດຢ່າງນ້ອຍ 3 ຄົນຊຶ່ງ 2 ຄົນໃນຈຳນວນດັ່ງກ່າວ ແມ່ນຜູ້ໂຈມຕີສະລະຊີບ ໄດ້ຖືກ ຂ້າຕາຍໃນຕອນເຊົ້າຂອງວັນເສົາມື້ນີ້ເວລາພວກເຂົາໂຈມຕີ ຄ້າຍ Phoenix ໃນນະຄອນຫຼວງກາບູລ ມີທະຫານຂອງ ອົງການເນໂຕ້ 3 ຄົນໄດ້ຮັບບາດເຈັບເລັກນ້ອຍໃນການປະ ທະກັນດັ່ງກ່າວ ຂະນະດຽວກັນຢູ່ໃນພາກໃຕ້ອັຟການິສຖານເຈົ້າໜ້າທີ່ກ່າວ ວ່າ ການປະທ້ວງຕໍ່ຕ້ານການຈູດພະຄຳພີກູຣ່ານໃນສະຫະ ລັດ ຢູ່ທີ່ເມືອງການດາຮາ ໄດ້ກາຍເປັນຄວາມຮຸນແຮງເຮັດໃຫ້ມີຜູ້ເສຍຊີວິດ 5 ຄົນ ແລະ ໄດ້ຮັບບາດເຈັບອີກ 46 ຄົນ ຢູ່ໃນເຂດພາກເໜືອຂອງອັຟການິສຖານ ໃນມື້ວານນີ້ ອົງການສະຫະປະຊາຊາດກ່າວວ່າ ພະນັກງານທີ່ເປັນຊາວຕ່າງປະເທດຂອງຕົນ 7 ຄົນໄດ້ຖືກຂ້າຕາຍໃນການໂຈມຕີບໍລິເວນ ໂຮງການຂອງຕົນ ຫຼັງຈາກໄດ້ມີການເດີນຂະບວນຕໍ່ຕ້ານການຈູດພະຄຳພີກູຣ່ານ